Tungabhadra

mini|Parti av Tungabhadra med vidjebåter
Tungabhadra er den viktigste sideelven til elven Krishna i det sørlige India. Den dannes ved at elvene Tunga og Bhadra, med kilde i De vestlige Ghatfjellene i delstaten Karnataka, flyter sammen ved Kudali.«Tungabhadra subbasin of Krishna basin» , Hydrology and Water Resources Information System for India. Tungabhadra flyter østover over Deccanplatået og møter elven Krishna ved Gondimalla. Elven danner grense mellom delstatene Telangana og Andhra Pradesh. Landet mellom Tungabhadra og Krishna kalles Raichur Doab.

Tungabhadra har lenge vært benyttet til irrigasjon. I 1953 sto Tungabhadra-demningen ved Hospet i Karnataka ferdig.«Tungabhadra Dam D05483» , Water Resources Information System. Vannet her benyttes til irrigasjon og elektrisitetsproduksjon, men demningen tjener også til å kontrollere flom. 

Referanser

Eksterne lenker
 «Tungabhadra», Imperial Gazetteer of India, bind 24, Oxford: Clarendon Press, 1908

Kategori:Elver i India